བྲག་དཀར་སྒོམ་ཁང་ལེགས་ཚོགས་ཀུན་འཕེལ་རི་ཁྲོད་ནི།རོང་བོ་དགོན་ཆེན་གྱི་རྒྱབ་རིའི་སྟེང་ཡོད་ལ།དེ་ནི་ཡབ་རྗེ་བླ་མ་སྐལ་ལྡན་རྒྱ་མཚོས་སྒོམ་སྒྲུབ་གནང་སའི་དབེན་གནས་བྱིན་ཅན་ཞིག་ཡིན།ཤར་སྐྱབས་མགོན་སྐུ་ཕྲེང་གཉིས་པའི་སྐབས་སྒོམ་ཁང་གི་ཉེ་འདབས་སུ་ཤར་སྐྱབས་མགོན་གྱི་གཟིམ་ཁང་དང་།མཆོད་ཁང་སོགས་གསར་བཞེངས་གནང་།རྗེས་སུ་དབེན་གནས་དེ་ཤར་སྐྱབས་མགོན་སྐུ་ཕྲེང་རིམ་བྱོན་གྱིས་སྒོམ་སྒྲུབ་དང་ཁམས་གསེང་གནང་སའི་དབེན་གནས་སུ་མཛད།དེར་བརྟེན་ཡབ་རྗེ་གསེར་ཁང་པའི་གཙོས་མདོ་སྨད་ཕྱོགས་ཀྱི་སྐྱེས་བུ་དམ་པ་མང་པོ་དབེན་གནས་དེར་ཡུན་རིང་བཞུགས་ནས་བཀའ་ཆོས་གསུངས།ཤར་སྐྱབས་མགོན་སྐུ་ཕྲེང་དྲུག་པས་སྔར་ཡོད་ཀྱི་རྨང་གཞིའི་སྟེང་མཆོད་ཁང་དང་གཟིམ་ཁང་ཐོག་བརྩེགས་ཅན་དང་།ར་སྐོར་རྒྱ་ཇེ་ཆེར་བཏང་ནས་རུང་ཁང་དང་མཚམས་ཁང་བརྒྱད་དགུ་ཙམ་གསར་བཞེངས་གནང་།གདན་ས་གསུམ་གྱི་དགེ་འདུན་པ་རྣམས་མཚམས་རེས་བསྐོར་ཏེ་ཉིན་རེར་མ་ཎི་ཁྲི་གཅིག་དང་མཆོད་པ་སྟོང་ཕྲག་འབུལ་དགོས་པའི་སྲོལ་བཙུགས།སྔོན་དུས་སྒྲུབ་གནས་དེར་གཟིམ་ཁང་དང་།མཆོད་ཁང་།མཚམས་ཁང་སོགས་རྟེན་སྣ་བྱིན་ཅན་མང་པོ་བཞུགས་པ་སྤྱི་ལོ་ལོར་ཐམས་ཅད་འཇིག་ཟིན།སྤྱི་ལོ་ལོར་དགོན་གཞུང་གིས་སྔོན་ཆད་ཀྱི་གྱང་སྟོང་ནང་དུ་མཆོད་ཁང་གྱན་གསུམ་དང་ནང་རྟེན་རྣམས་བསྐྱར་བཞེངས་མཛད།མཚམས་ཁང་བཞི་ལྔ་ལྷག་བཞེངས་ཏེ་སྔར་སྲོལ་ལྟར་གདན་ས་གསུམ་གྱི་དགེ་འདུན་པ་རྣམས་མཚམས་རེས་བསྐོར་ཏེ་མ་ཎི་དང་མཆོད་པའི་རྒྱུན་བཙུགས།